### NN 99/2020 (4.9.2020.), Obvezatne upute broj MLN-II o obrascima za postupak kandidiranja i primjeni obvezatnih uputa i obrazaca na prijevremenim izborima za zamjenika župana Šibensko-kninske županije iz reda pripadnika srpske nacionalne manjine

DRŽAVNO IZBORNO POVJERENSTVO REPUBLIKE HRVATSKE

1888

Na osnovi članka 48. Zakona o lokalnim izborima (»Narodne novine«, broj 144/12, 121/16, 98/19 i 42/20, dalje: Zakon) Državno izborno povjerenstvo Republike Hrvatske (dalje: Državno izborno povjerenstvo) na sjednici održanoj 3. rujna 2020. donijelo je

OBVEZATNE UPUTE BROJ MLN-II

O OBRASCIMA ZA POSTUPAK KANDIDIRANJA I PRIMJENI OBVEZATNIH UPUTA I OBRAZACA NA PRIJEVREMENIM IZBORIMA ZA ZAMJENIKA ŽUPANA ŠIBENSKO-KNINSKE ŽUPANIJE IZ REDA PRIPADNIKA SRPSKE NACIONALNE MANJINE

1. Postupak kandidiranja na prijevremenim izborima za zamjenika župana Šibensko-kninske županije iz reda pripadnika srpske nacionalne manjine (dalje: prijevremeni izbori) koji će se održati 18. listopada 2020. obavljat će se isključivo na obrascima propisanim ovim Obvezatnim uputama:

1.1. Obrasci za postupak kandidiranja su:

OMLN-1 – Prijedlog kandidata političke stranke/političkih stranaka za zamjenika općinskog načelnika/gradonačelnika/župana iz reda pripadnika nacionalne manjine,

OMLN-2 – Prijedlog kandidata grupe birača za zamjenika općinskog načelnika/gradonačelnika/župana iz reda pripadnika nacionalne manjine,

OMLN-5 – Očitovanje kandidata o prihvaćanju kandidature, te

OMLN-6 – Podaci o posebnom računu za financiranje izborne promidžbe kandidata za zamjenika općinskog načelnika/gradonačelnika/župana iz reda pripadnika nacionalne manjine.

2. U pripremi i provedbi prijevremenih izbora primjenjivat će se:

2.1. Obrasci propisani Obvezatnim uputama Državnog izbornog povjerenstva broj L I o obrascima za pripremu i provedbu izbora – imenovanje izbornih povjerenstava (»Narodne novine«, broj 14/17), i to:

OL-1 – Izjava o prihvaćanju dužnosti predsjednice/predsjednika/ potpredsjednice/potpredsjednika/članice/člana stalnog sastava izbornog povjerenstva za provedbu lokalnih izbora,

OL-2 – Izjava o prihvaćanju dužnosti članice/člana proširenog sastava izbornog povjerenstva za provedbu lokalnih izbora,

OL-3 – Rješenje o imenovanju stalnog sastava županijskog izbornog povjerenstva,

OL-4 – Rješenje o imenovanju proširenog sastava županijskog izbornog povjerenstva,

OL-7 – Rješenje o imenovanju stalnog sastava općinskog/gradskog izbornog povjerenstva, te

OL-8 – Rješenje o imenovanju proširenog sastava općinskog/gradskog izbornog povjerenstva.

2.2. Obrasci propisani Obvezatnim uputama Državnog izbornog povjerenstva broj L-III o obrascima za pripremu i provedbu izbora (»Narodne novine«, broj 38/17), i to:

OL-9 – Izjava o prihvaćanju dužnosti predsjednika/potpredsjednika biračkog odbora za provedbu lokalnih izbora,

OL-10 – Izjava o prihvaćanju dužnosti člana biračkog odbora za provedbu lokalnih izbora,

OL-11 – Rješenje o određivanju biračkih mjesta na području općine/grada, te

OL-13 – Rješenje o imenovanju biračkog odbora.

2.3. Obrasci propisani Obvezatnim uputama Državnog izbornog povjerenstva broj MLN-III o obrascima za provedbu izbora za zamjenike općinskih načelnika, gradonačelnika i župana iz reda pripadnika nacionalnih manjina odnosno iz reda pripadnika hrvatskog naroda (»Narodne novine«, broj 43/17), i to:

OMLN-7 – Glasački listić za izbor zamjenika općinskog načelnika/ gradonačelnika/župana iz reda pripadnika nacionalne manjine,

OMLN-10 – Zapisnik o radu biračkog odbora za izbor zamjenika župana iz reda pripadnika nacionalne manjine,

OMLN-12 – Zapisnik o radu općinskog/gradskog izbornog povjerenstva za izbor zamjenika župana iz reda pripadnika nacionalne manjine,

OMLN-13 – Zapisnik o radu županijskog izbornog povjerenstva za izbor zamjenika župana iz reda pripadnika nacionalne manjine, te

OMLN-14 – Glasački listić za ponovljene izbore za zamjenika općinskog načelnika/gradonačelnika/župana iz reda pripadnika nacionalne manjine.

3. Na prijevremenim izborima primjenjivat će se sljedeće obvezatne upute:

3.1. Obvezatne upute broj MLN-II – Postupak kandidiranja kandidata za zamjenike općinskih načelnika, gradonačelnika i župana iz reda pripadnika nacionalnih manjina, odnosno iz reda pripadnika hrvatskog naroda (»Narodne novine«, broj 38/17), osim u točki 4. stavak 2. i 3., koji se odnose na navođenje akademskih i stručnih naziva te akademskog stupnja kandidata u kandidaturi,

3.2. Obvezatne upute broj L-IV o pravima i dužnostima promatrača političkih stranaka, promatrača birača, promatrača nevladinih udruga i stranih promatrača na lokalnim izborima (»Narodne novine«, broj 38/17) osim u dijelu koji se odnosi na elektroničku aplikaciju za prijavu promatrača,

3.3. Obvezatne upute broj L-V o načinu glasovanja birača s tjelesnom manom, nepismenih birača te birača koji nisu u mogućnosti pristupiti na biračko mjesto (»Narodne novine«, broj 38/17) te

3.4. Obvezatne upute broj L-VI o načinu uređenja biračkog mjesta (»Narodne novine«, broj 38/17).

4. Ove Obvezatne upute objavit će se u »Narodnim novinama«, a stupaju na snagu 17. rujna 2020.

5. Ove Obvezatne upute objavljuju se i na mrežnoj stranici Državnog izbornog povjerenstva www.izbori.hr.

Napomena:

Izrazi u ovim Obvezatnim uputama koji imaju rodno značenje odnose se jednako na muški i ženski rod bez obzira u kojem su rodu navedeni.

Klasa: 013-06/20-01/27

Urbroj: 507-03/06-20-2

Zagreb, 3. rujna 2020.

Predsjednik
 Đuro Sessa, v. r.

![](/files/_web/sluzbeni-dio/2020/131750/images/4233.jpg)

![](/files/_web/sluzbeni-dio/2020/131750/images/4225.jpg)

![](/files/_web/sluzbeni-dio/2020/131750/images/4215.jpg)

![](/files/_web/sluzbeni-dio/2020/131750/images/4208.jpg)

![](/files/_web/sluzbeni-dio/2020/131750/images/4201.jpg)

![](/files/_web/sluzbeni-dio/2020/131750/images/4194.jpg)

![](/files/_web/sluzbeni-dio/2020/131750/images/4184.jpg)

![](/files/_web/sluzbeni-dio/2020/131750/images/4177.jpg)

![](/files/_web/sluzbeni-dio/2020/131750/images/4169.jpg)

![](/files/_web/sluzbeni-dio/2020/131750/images/4161.jpg)

![](/files/_web/sluzbeni-dio/2020/131750/images/4153.jpg)

![](/files/_web/sluzbeni-dio/2020/131750/images/4145.jpg)

![](/files/_web/sluzbeni-dio/2020/131750/images/4137.jpg)

![](/files/_web/sluzbeni-dio/2020/131750/images/4129.jpg)

![](/files/_web/sluzbeni-dio/2020/131750/images/4120.jpg)

![](/files/_web/sluzbeni-dio/2020/131750/images/4112.jpg)

![](/files/_web/sluzbeni-dio/2020/131750/images/4104.jpg)